b'\n_START_ARTICLE_\nMukavuuslippulaiva\n_START_PARAGRAPH_\nMukavuuslippulaiva on laiva, joka on rekister\xc3\xb6ity muun kuin kotivaltion lipun alle esimerkiksi verotuksen ja palkkakustannusten alhaisuuden vuoksi tai valtion s\xc3\xa4\xc3\xa4ntelyn v\xc3\xa4ltt\xc3\xa4miseksi. Termi\xc3\xa4 on k\xc3\xa4ytetty 1950-luvulta l\xc3\xa4htien, ja se perustuu siihen, ett\xc3\xa4 laivan lippu kuvaa maata, jonka alusrekisteriss\xc3\xa4 laiva on. Alusrekisteriss\xc3\xa4 oleva aluksen kotimaa taas m\xc3\xa4\xc3\xa4rittelee sen, mink\xc3\xa4 maan lains\xc3\xa4\xc3\xa4d\xc3\xa4nt\xc3\xb6\xc3\xa4 ja verotusta aluksella sovelletaan._NEWLINE_Nykyisin noin puolet maailman kauppalaivastosta toimii mukavuuslippulaivoina.'